**ELŐTERJESZTÉS**

**Szám: Ikl/182-1/2019.**

**Tárgy: Az önkormányzat Szervezeti és Működési Szabályzatáról szóló 3/2007.(IV.12.) önkormányzati rendelet módosítása**

**Tisztelt Képviselő-testület!**

Iklanberény Községi Önkormányzat az önkormányzat Szervezeti és Működési Szabályzatáról szóló 3/2007.(IV.12.) önkormányzati rendeletének 24.§- a tartalmazza a polgármesterre átruházott hatáskörök felsorolását.

Mivel az elmúlt időszakban a képviselő-testület a szociális rendeletében új támogatási formákat határozott meg és a döntési hatáskört is átruházott a polgármesterre, ezért javaslom, hogy a rendelet kerüljön módosításra.

Magyarország helyi önkormányzatairól szóló 2011. évi CLXXXIX. törvény 53. § (1) bekezdése szerint:

„A képviselő-testület a működésének részletes szabályait a szervezeti és működési szabályzatról szóló rendeletében határozza meg. A képviselő-testület a szervezeti és működési szabályzatról szóló rendeletben rendelkezik:

*…*

*b)* a képviselő-testület átruházott hatásköreinek felsorolásáról”.

**A helyi népszavazás kezdeményezéséhez szükséges választópolgárok számáról Iklanberény Községi Önkormányzat Képviselő-testülete 12/2017. (IX. 28.) önkormányzati rendeletében döntött, ezért nincs szükség arra, hogy az SZMSZ-ben is szabályozásra kerüljön, ezért javaslom a rendelet 29.§ és 30.§ hatályon kívül helyezését.**

A jogalkotásról szóló 2010. évi CXXX. törvény szerinti előzetes hatásvizsgálati (17.§) és indokolási (18.§) kötelezettségnek az alábbiak szerint teszek eleget:

1. a tervezett jogszabály valamennyi jelentősnek ítélt hatása, különösen

a) társadalmi, gazdasági, költségvetési hatásai,

A képviselő-testületnek rendeletben kell szabályozni működését.

b) környezeti és egészségi következményei,

A rendelet elfogadásának ilyen hatása nincs.

c) adminisztratív terheket befolyásoló hatásai,

Adminisztratív terhei a Büki Közös Önkormányzati Hivatalnak nem változnak.

2. a jogszabály megalkotásának szükségessége, a jogalkotás elmaradásának várható következményei,

A helyi önkormányzati rendeletet módosítani kell a magasabb szintű jogszabálynak való megfelelés miatt.

3. a jogszabály alkalmazásához szükséges személyi, szervezeti, tárgyi és pénzügyi feltételeket

Ezeket a feltételeket minden rendelet esetében biztosítani kell, jelenleg az eljáráshoz szükséges erőforrások rendelkezésre állnak a Büki Közös Önkormányzati Hivatalban.

Az indoklásban be kell mutatni azokat a társadalmi, gazdasági, szakmai okokat és célokat, amelyek a javasolt szabályozást szükségessé teszik, továbbá ismerteti a jogi szabályozás várható hatásait.

A megalkotás szükségességét a fentiekben részleteztem. A jogi szabályozás várható hatása, hogy a rendelet módosításával a képviselő-testület eleget tesz jogalkotási kötelezettségének. A rendelet az SZMSZ 16/A.§-ának megfelelően társadalmasításra kerül.

Bük, 2019. július 18.

Berényi Pál sk

polgármester

**Iklanberény Községi Önkormányzat Képviselő-testületének …/2019.(… . … .) önkormányzati rendelete az önkormányzat Szervezeti és Működési Szabályzatáról szóló**

**3/2007.(IV.12.) önkormányzati rendelet módosításáról**

Iklanberény Községi Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotó hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

1. § Az önkormányzat Szervezeti és Működési Szabályzatáról szóló 3/2007.(IV.12.) önkormányzati rendelet 24.§ (5) bekezdés b) pontja helyébe a következő rendelkezés lép:

„24.§ (5) b) a szociális igazgatásról, az egyes szociális ellátásokról és a helyi lakáscélú támogatásokról szóló 18/2005. (XII.29.) önkormányzati rendeletben meghatározott rendkívüli települési támogatás, a mindenkori hulladékgazdálkodási közszolgáltatási díj és a közüzemi költségek megfizetéséhez nyújtott rendkívüli települési támogatás, az elhunyt személy eltemettetésének költségeihez való hozzájárulásként megállapított rendkívüli települési támogatás, az öt éjszakát elérő kórházi gyógykezelés esetén megállapított települési támogatás, köztemetés és szociális étkeztetés megállapítása,”

2. § Hatályát veszti az önkormányzat Szervezeti és Működési Szabályzatáról szóló 3/2007.(IV.12.) önkormányzati rendelet 29.§-a és 30.§-a.

3. § A rendelet a kihirdetését követő napon lép hatályba és az azt követő napon hatályát veszti.

Berényi Pál Dr. Tóth Ágnes

polgármester jegyző

**Indokolás**

**az önkormányzat Szervezeti és Működési Szabályzatáról szóló**

**3/2007.(IV.12.) önkormányzati rendelet módosításáról**

**szóló Iklanberény Községi Önkormányzat Képviselő-testületének …/2019.(… . … .) önkormányzati rendeletéhez**

A jogalkotásról szóló 2010. évi CXXX. törvény szerinti előzetes hatásvizsgálati (17.§) és indokolási (18.§) kötelezettség szerint:

1. a tervezett jogszabály valamennyi jelentősnek ítélt hatása, különösen

a) társadalmi, gazdasági, költségvetési hatásai,

A képviselő-testületnek rendeletben kell szabályozni működését.

b) környezeti és egészségi következményei,

A rendelet elfogadásának ilyen hatása nincs.

c) adminisztratív terheket befolyásoló hatásai,

Adminisztratív terhei a Büki Közös Önkormányzati Hivatalnak nem változnak.

2. a jogszabály megalkotásának szükségessége, a jogalkotás elmaradásának várható következményei,

A helyi önkormányzati rendeletet módosítani kell a magasabb szintű jogszabálynak való megfelelés miatt.

3. a jogszabály alkalmazásához szükséges személyi, szervezeti, tárgyi és pénzügyi feltételeket

Ezeket a feltételeket minden rendelet esetében biztosítani kell, jelenleg az eljáráshoz szükséges erőforrások rendelkezésre állnak a Büki Közös Önkormányzati Hivatalban.

Az indoklásban be kell mutatni azokat a társadalmi, gazdasági, szakmai okokat és célokat, amelyek a javasolt szabályozást szükségessé teszik, továbbá ismerteti a jogi szabályozás várható hatásait.

A megalkotás szükségességét az támasztja alá, hogy jelenlegi rendeletben nem szerepel a szociális igazgatásról, az egyes szociális ellátásokról és a helyi lakáscélú támogatásokról szóló 18/2005. (XII.29.) önkormányzati rendeletben meghatározott rendkívüli települési támogatás, a mindenkori hulladékgazdálkodási közszolgáltatási díj és a közüzemi költségek megfizetéséhez nyújtott rendkívüli települési támogatás, az elhunyt személy eltemettetésének költségeihez való hozzájárulásként megállapított rendkívüli települési támogatás, az öt éjszakát elérő kórházi gyógykezelés esetén megállapított települési támogatás, köztemetés és szociális étkeztetés megállapításának felsorolása a polgármester hatáskörébe tartozó ügyek között.

Magyarország helyi önkormányzatairól szóló 2011. évi CLXXXIX. törvény (Mötv.) 53. § (1) bekezdése szerint:

„A képviselő-testület a működésének részletes szabályait a szervezeti és működési szabályzatról szóló rendeletében határozza meg. A képviselő-testület a szervezeti és működési szabályzatról szóló rendeletben rendelkezik:

*…*

*b)* a képviselő-testület átruházott hatásköreinek felsorolásáról”.

**A helyi népszavazás kezdeményezéséhez szükséges választópolgárok számáról Iklanberény Községi Önkormányzat Képviselő-testülete 12/2017. (IX. 28.) önkormányzati rendeletében döntött, ezért nincs szükség arra, hogy az SZMSZ-ben is szabályozásra kerüljön, ezért a rendelet 29.§-a és 30.§-a hatályon kívül helyezése szükséges.**

A rendelet módosítása a magasabb szintű jogszabálynak történő megfelelést szolgálja. A jogi szabályozás várható hatása, hogy a helyi rendelet megfelel a Mötv.-ben foglaltaknak, így az önkormányzat működésének törvényessége is biztosított.

A rendelet elfogadásához minősített többség szükséges.